
Es-selamu alejkum we rahmetullahi we berekatuhu! Koja je razlika između fikha i šerijata? Ako ste u mogućnosti dobro bi bilo da mi to malo bolje pojasnite, koristeći se pri tom dokazima iz Kur’ ana i sunneta. Takođe neka mi šejh koji daje taj odgovor da svoje ***[ime](https://pitajucene.com/search/ime/questions/ "Pretraži pitanja o imenima")*** i prezime ako je u mogućnosti. Da vas Allah dž.š. nagradi.


* 
* 
* 
* 
* 
* 
* 

 
Koja je razlika između fikha i šerijata ?

Razlika između fikha i Šerijata je u tome što je Šerijat općiji i obuhvata svojim značenjem fikh. Fikh je šerijatska ***[nauka](https://pitajucene.com/search/nauka/questions/ "Pretraži pitanja o nauci")*** koja se bavi proučavanjem propisa za pojedinačna praktična pitanja. Nekada fikh ima ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** razumjevanje vjere uopćeno, a ne samo propisa. Rekao je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme: “Kome Allah želi dobro, da mu da razumije vjeru.” Allah, dželle šenuhu, je u Kur’anu nazvao vjeru: šir’a i šeria’. Obje riječi imaju isto značenje. Kaže Allah, dželle šenuhu: “Zatim smo tebi šerijat propisali…” (El-Džasije, 18). Kažu mufessiri: “Tj. propisali smo ti cjelokupan vjerozakon, koji poziva u svako dobro i odvraća od svakog zla.” (Pogledaj: “Tefsiru-s-sa’di”, 722). Ne sumnjam, dragi brate, da si imao lijepu namjeru i da si htio ovim pitanjem da povečaš svoje ***[znanje](https://pitajucene.com/search/znanj/questions/ "Pretraži pitanja o znanju")*** o vjeri, međutim, savjetujem te, da postavljaš pitanja o stvarima sa kojima se susrećeš svaki dan, kako bi naučio ono što ti je Allah naredio i sačuvao se onoga što ti je zabranio, a ne o onome što ti neće donijeti neku posebnu korist ili neophodno znanje. Šu’betu ibn Hadžadžu, poznatom muhaddisu, je došao čovjek iz Šama da ga pita da li je dozvoljeno činiti ***[mesh](https://pitajucene.com/search/mesh/questions/ "Pretraži pitanja o meshu")*** po staklenim cipelama. Ovaj se naljutio na njega i nije mu htio odgovoriti, rekavši mu: “Allah te uputio, dolaziš sa tolike udaljenosti, da bi pitao o meshu po staklenim cipelama, pitaj ono od čega će te se okoristiti ti i tvoj narod”! Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


